./data/stoa0261/stoa0002/stoa0261.stoa0002.perseus-lat1.xml
placuit namque pro caritate collegii, licet omnibus eadem scribendi materia existeret, non uno tamen epigrammata singulorum genere proferri, ne quispiam nostrum, qui ceteris dixisset exilius, verecundia primum, post morderetur invidia, etenim citius agnoscitur in quocumque recitante, si quo ceteri metro canat, an eo quoque scribat ingenio, tu vero tunc opportunius subiecta laudabis, cum totus otio indulseris  non enim iustum est, ut censor incipias cum severitate discutere quod non potuit amicus cum serictate dictare Age, convocata pubes, locus hora, mensa causa iubet ut volumen istud, quod et aure et ore discis, studiis in astra tollas  Petrus est tibi legendus,in utraque disciplinasatis institutus auctor, celebremus ergo, fratres, pia festa litterarum  peragat diem cadentem dape, poculis, choreis genialis apparatus Rutilum toreuma bysso rutilasque ferte blattas,  recoquente quas aeno Meliboea fucat unda, opulentet ut meraco bibulum colore vellus, peregrina det supellex  Ctesiphontis ac Niphatis iuga texta beluasque rapidas vacante panno, acuit quibus furorem bene ficta plaga cocco  iaculoque ceu forante cruor incruentus exit; ubi torvus et per artem resupina flexus orait equo reditque telo simulacra bestiarum fugiens fugansque Parthus Nive pulchriora lina gerat orbis atque lauris hederisque pampinisque  viridantibus tegatur, cytisos, crocos, amellos, casias, ligustra, calthas calathi ferant capaces,redolentibusque sertis  abacum torosque pingant  manus uncta suco amomi domet hispidos capillos Arabumque messe pinguis petat alta tecta fumus,  veniente nocte nec non numerosus erigatur laquearibus coruscis camerae in superna  lychnus: oleumque nescientes  adipesque glutinosos utero tumente fundant opobalsamum lucernae Geruli caput plicantes anaglyptico metallo  epulas superbiores umeris ferant onustis  paterae, scyphi, lebetes socient Falerna nardo tripodasque cantharosque  rosa sutilis coronet, iuvat ire per corollas alabastra ventilantes; iuvat et vago rotatu dare fracta membra ludo,  simulare vel trementes pede, veste, voce Bacchas  bimari remittat urbe thymelen palenque doctas tepidas ad officinas  citharistrias Corinthus, digiti quibus canentespariter sonante lingua vice pectinis fatigent animata fila pulsu  Date et aera fistulata, Satyris amica nudis; date ravulos choraulas, quibus antra per palati crepulis reflanda buccis  gemit aura tibialis, date carminata socco, date dicta sub cothurno, date quicquid advocati, date quicquid et poetae  vario strepunt in actu: Petrus haec et illa transit, opus editum tenemus, bimetra quod arte texens iter asperum viasque  labyrinthicas cucurrit, sed in omnibus laborans et ab omnibus probatus rapit hinc et inde palmam, per et ora docta fertur,  procul hinc et Hippocrenen Aganippicosque fontes et Apollinem canorum comitantibus Camenis abigamus et Minervam  quasi praesulem canendi; removete ficta fatu: deus ista praestat unus Stupuit virum loquentem diadematis potestas, toga, miles, ordo equesterpopulusque Romularis; et adhuc sophos volutant fora, templa, rura, castra, super haec fragorem alumno  Padus atque civitatum dat amor Ligusticarum  similis favor resultat Rhodanitidas per urbes, imitabiturque Gallos c feritas Hibericorum  nec in hoc moratus axe cito ad arva perget euri aquilonibusque et austris zephyrisque perferetur